《和彭别驾石屋登锡山观五湖之作》
明代·顾可适

锡岭披前迹，丹邱出上方。七盘凌绝磴，千仞俯沧浪。

鸟道浮天碧，鲸波落日黄。玄珠遗罔象，白石起群羊。

陵谷推迁外，蓬瀛飘渺乡。云谣惜荒宴，万里泛琼觞。

作者简介：顾可适（1482～1539）字与行，号蓉峰。南直隶无锡（今属江苏）人。正德三年(1508)进士。由刑部郎中奉命审录冤狱，多所平反。累官广西布政使参议，乞养归，以病致仕。